વોશિંગ્ટન : ભારત દ્વારા કોઈ પણ પ્રકારના લશ્કરી પગલાંને રોકવા તથા ભારતને ડરાવવાના હેતુસર પાકિસ્તાને ૧૧૦ થી ૧૩૦ જેટલા પરમાણુ શસ્ત્રો બનાવ્યા છે. અમેરિકન કોંગ્રેસના અહેવાલ અનુસાર પાકિસ્તાનનો અણુશસ્ત્ર ભંડાર બે દક્ષિણ એશિયાઈ પાડોશી દેશો વચ્ચે અણુ અથડામણના જોખમને વધારનારો બની ગયો છે. ર૮ પાનાના અહેવાલમાં એવું પણ નોંધવામાં આવ્યું છે પાકિસ્તાનના પરમાણુશસ્ત્રો મહદ્અંશે ભારતને ઈસ્લામાબાદ સામે કોઈપણ લશ્કરી પગલું ભરતાં અટકાવવા માટેનું છે.